Ilari Seppälä

Ilari Seppälä (s. 27. maaliskuuta 1993 Lapua) on suomalainen koripalloilija. Hän on pelannut yhdeksän miesten maaottelua. Juniorijoukkueissa hän pelasi 59 maaottelua. Hän on voittanut kaksi Suomen-mestaruutta ja edustaa kaudella 2019–2020 Korisliigassa pelaavaa Helsinki Seagullsia.

Ura 
Seppälä on Korikobrien kasvatti ja hänet nostettiin seuran I-divisioonaa pelanneeseen joukkueeseen kaudeksi 2008−2009. Kyseisen kauden jälkeen hän siirtyi Kouvoihin. Ensimmäisellä Kouvot-kaudellaan hän pelasi ainoastaan kaksi Korisliiga-ottelua, mutta kaudella 2010–2011 hän pelasi 36 ottelua 3,1 pisteen keskiarvolla.

Elokuussa 2015 Seppälä siirtyi Loimaalle Bisonsin joukkueeseen. Joukkue joutui talousvaikeuksiin, ja helmikuussa 2016 Seppälä siirtyi takaisin Kouvoihin. Keväällä 2016 hän voitti Kouvojen joukkueessa Suomen-mestaruuden.

Kesäkuussa 2016 Seppälä teki kolmivuotisen sopimuksen Joensuun Katajan kanssa. Vuonna 2017 hän voitti toisen Suomen-mestaruutensa. Kaudella 2018–2019 Seppälä teki uransa parhaita tilastolukemia Korisliigassa: runkosarjassa ottelua kohden 13,2 pistettä, 5,4 syöttöä ja 2,8 levypalloa. Pudotuspeleissä Kataja kuitenkin putosi puolivälierissä.

Kaudeksi 2019–2020 Seppälä siirtyi Helsinki Seagullsiin.

Lähteet 
 Ilari Seppälä  Suomen Koripalloliitto

Viitteet 

Suomalaiset koripalloilijat
Vuonna 1993 syntyneet
Elävät henkilöt